Nushi Mahfodz

Nushi bin Mahfodz (lahir 27 Disember 1975) merupakan seorang ahli politik, pendakwah dan pensyarah kelahiran Britain yang berkhidmat sebagai Ahli Dewan Undangan Negeri Selangor (ADUN) bagi kawasan Semenyih sejak Ogos 2023.

 Kerjaya 
Sekembalinya dari Jordan pada tahun 2001, beliau berkhidmat sebagai pensyarah di Sekolah Undang-Undang Ahmad Ibrahim, Universiti Islam Antarabangsa Malaysia dari tahun 2001 hingga 2011 selama sedekad. Sejak 2011, beliau menjadi pensyarah di Fakulti Syariah dan Undang-Undang, Kolej Universiti Islam Antarabangsa Selangor (KUIS), serta dilantik sebagai timbalan pengarah KUISCELL Sendirian Berhad (Sdn Bhd) sejak 2014. Dalam masa yang sama, beliau turut berperanan sebagai penasihat syariah di beberapa institusi perbankan. Beliau dilantik sebagai penasihat syariah di Asian Finance Bank yang berpangkalan di Qatar dari 2014 hingga 2017. Apabila Asian Finance Bank diambil alih dan dinamakan semula sebagai MBSB Bank, khidmat beliau sebagai penasihat syariah diteruskan sehingga 2018.

 Kerjaya politik 
 Ahli Dewan Undangan Negeri Selangor (sejak 2023) 
 Pilihan raya negeri Selangor 2023 
Dalam pilihan raya negeri Selangor 2023, Nushi telah dicalonkan oleh Perikatan Nasional (PN) untuk bertanding di kerusi Dewan Undangan Negeri (DUN) Semenyih. Beliau memenangi kerusi tersebut dan telah dipilih sebagai Ahli Dewan Undangan Negeri Selangor bagi kawasan Semenyih untuk penggal pertama selepas menewaskan Wan Zulaika Anua dari UMNO mewakili Barisan Nasional (BN) dengan majoriti tipis sebanyak 1,262 undi.

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2018N26 Sungai RamalNushi Mahfodz (PAS)13,961 29.13% (AMANAH)24,59151.31%48,36610,63088.00%Abdul Rahim Mohd Amin (UMNO)9,37219.56%2023N24 Semenyih (PAS)37,06850.87%Wan Zulaika Anua (UMNO)35,80649.13%72,8741,26274.90%

 Rujukan 

Kategori:Kelahiran 1975
Kategori:Orang hidup
Kategori:Ahli politik Malaysia berketurunan Melayu
Kategori:Muslim Malaysia
Kategori:Anggota Parti Islam Se-Malaysia
Kategori:Anggota Dewan Ulamak PAS
Kategori:Alumni Universiti Yarmuk
Kategori:Alumni Universiti Al Al-Bait
PN-PAS